title: "Deensk-Hanseaatisk Krich"
text: "De Deensk-Hanseaatisk Krich (uk Kalmar-Hanse Krich, Krich am Sleeswich of Suntolkrich) faan 1426 tu 1435 wiar en militeer- an wiartskapspoliitisk konflikt twesken det Kalmar Unioon, wat faan Denemark oner K\u00f6ning Erik VII. dominiaret wurd, an't Hanse. At hoodgr\u00fcnj f\u00f6r a krich wiar't iinfeeren faan a suntol faan Denemark. A krich wiar uk m\u00e4 de Deensk-Holstianisk Krich am Sleeswich (1409/22\u20131435), a konflikt twesken at Hanse an Holun (1422\u20131441) an det Sweedsk Rewolt faan 1434/36 ferb\u00fcnjen. \n\n1427 fersch\u00fckt saldooten faan Holstian an't Hanse, Flensborig tu nemen, man det hee ei loket. Graaf Heinrich IV. faan Holstian fool an a riadsher faan Hamborig, Johann Kletze, wurd f\u00f6r at deellaag feroontwurdelk maaget an henracht. 1431 loket a Holstianern an Hanseaaten, oner't feering faan Heinrich san efterfuliger Adolf VIII., at steed tu nemen.\n\nDiar wiar uk siasliiker uun a \u00d6resund (11.-25. J\u00fc\u00fcle 1427), bi Kopenhuuwen (6. April-15. J\u00fc\u00fcne 1428) an bi D\u00e4nholm (4-8 Mei 1429).\n\nA krich kaam uun J\u00fc\u00fcle 1435 m\u00e4 a Frees faan Vordingborg tu aanj.\n\nDenemark\nHistoore"